b'\n_START_ARTICLE_\nGlat dueurt\n_START_SECTION_\nBeskrivelse\n_START_PARAGRAPH_\nGlat dueurt er en fler\xc3\xa5rig urt med en opret v\xc3\xa6kst. Det f\xc3\xb8rste \xc3\xa5r danner planten en bladroset. Senere skyder st\xc3\xa6nglerne til vejrs enkeltvis. De er kun beh\xc3\xa5rede \xc3\xb8verst oppe med krumme h\xc3\xa5r. Bladene er modsatte og smalt \xc3\xa6gformede med grove t\xc3\xa6nder. Oversiden er glat og lysegr\xc3\xb8n, mens undersiden er endnu lysere. Blomstringen sker i juni-september, hvor man ser de enlige, lyser\xc3\xb8de blomster ved de yderste bladhj\xc3\xb8rner. Frugterne er aflange, h\xc3\xa5rfyldte kapsler med mange fr\xc3\xb8._NEWLINE_Rodnettet er kraftigt, og planten danner underjordiske udl\xc3\xb8bere._NEWLINE_H\xc3\xb8jde x bredde og \xc3\xa5rlig tilv\xc3\xa6kst: 0,40 x 0,25 (40 x 25 cm/\xc3\xa5r), heri ikke medregnet skud fra udl\xc3\xb8berne.'